Gerd Zewe
Gerd Zewe (Stennweiler, 1950. június 13. –) nyugatnémet válogatott német labdarúgó, középpályás, hátvéd, majd edző.

Pályafutása

Klubcsapatban
Az SV Stennweiler csapatában kezdte a labdarúgást. Itt mutatkozott be az első csapatban. 1969-ben a Borussia Neunkirchen együtteséhez szerződött. 1972 és 1987 között a Fortuna Düsseldorf csapatánál töltötte pályafutása jelentős részét. A düsseldorfi együttessel két nyugatnémet kupát nyert és tagja volt az 1978–79-es idényben KEK-döntős csapatnak, amely csak hosszabbításban, drámai körülmények között kapott ki a Barcelonától 4–3-ra. 1987 és 1989 között a Würzburger Kickers labdarúgója volt és itt fejezte be az aktív labdarúgást.

A válogatottban 
1973-ban háromszor szerepelt a nyugatnémet U23-as válogatottban, 1978-ban pedig két alkalommal a B-válogatottban. 1978 és 1979 között négy alkalommal lépett pályára a nyugatnémet válogatottban. Részt vett az 1978-as argentínai világbajnokságon.

Edzőként
1990 és 1993 között az SC Kapellen-Erft edzője volt. 1993 és 1996 között a Borussia Mönchengladbach II vezetőedzője volt, majd két idényre visszatért a Kapellen-Erfthez. 1998 és 2001 között az 1. FC Union Solingen, 2001 és 2005 között a TuS Grevenbroich szakmai munkáját irányította. A 2008–09-es idényben az 1. FC Viersen vezetőedzője volt. 2011 és 2013 között a DJK Eintracht Hoeningen együttesénél tevékenykedett.

Sikerei, díjai
 Fortuna Düsseldorf
 Nyugatnémet kupa (DFB-Pokal)
 győztes: 1979, 1980
 döntős: 1978
 Kupagyőztesek Európa-kupája (KEK)
 döntős: 1978–79

Statisztika

Mérkőzései a nyugatnémet válogatottban

Jegyzetek

Források 
 

 

1950-ben született személyek
Élő személyek
Német labdarúgók
Labdarúgó-középpályások
Labdarúgóhátvédek
A Fortuna Düsseldorf labdarúgói
Az 1978-as világbajnokság labdarúgói
Német labdarúgóedzők